葑門
作者：葉適
朝代：宋

paragraphs: 遺墨固藏神，希聖非立我。
斷後輒無前，實右即虛左。
品定賦纖洪，義明分勇懦。
端木語衛文，洙泗皆卿佐。
孔子敘夷齊，後進尚嵬瑣。
從來一大事，幾作鴻毛荷。
知非言所及，結網魚受課。
誰持空空質，放縱無不可。
茲門小精廬，荒寂衆萬過。
欣余二三子，拙力守饑卧。
楊花安得攬，飛去天隅唾。
唯有露垂垂，滿畦紅藥墮。